
**APLIKACIJA VID ZA VIDEOKONFERENCE**


1. Na računalniku pridete do aplikacije **VID** na naslovu: [**https://vid.arnes.si/**](https://vid.arnes.si/) .



Deluje v brskalniku Chrome, ki ga zastonj dobite na naslovu: [**https://www.google.com/intl/sl/chrome/**](https://www.google.com/intl/sl/chrome/), na Internet Explorerju žal ne deluje. Potrebujete vsaj zvok (zvočnike), večina prenosnih računalnikov pa ima tako vgrajeno kamero z zvokom.




V desnem zgornjem kotu imate nastavitve, pri katerih lahko tudi **preverite**svoje naprave.



Pod Profil lahko vnesete svoje prikazno ime, sicer "nastopate" kod "nekdo". 😉




Za naša srečanja vpišete naslov **Šola\_zdravja\_Sevnica** ali se povežete preko povezave [https://vid.arnes.si/Šola\_zdravja\_Sevnica](https://vid.arnes.si/%C5%A0ola_zdravja_Sevnica) . Za svoje klepete in srečanja lahko oblikujete svoj naslov videokonference in povabite goste.



Rdeči gumb na sredini spodaj ja za odjavo, levo od njega za vklop in izklop mikrofona, desno pa kamere. Na levi, s skrajno desno ikono od treh lahko odprete **Klepet**in kaj napišete. Pod tremi pikami desno spodaj se skrivajo **različne nastavitve**. Pod " i" pa **povezava**na videokonferenco in **možnost gesla**, ki ga pa meni do sedaj še ni uspelo nastaviti. 😞

2. Kako je pa z videokonferenco **na pametnih telefoni**h?

**Pametni telefoni** so sicer različni. pa vendar je verjetno postopek enak za vse:



Namestiti je potrebno aplikacijo **Jitsi Meet**. Ko jo najdete med ponujenimi aplikacijami, izberete **Install**. Ko se inštaliranje konča, izberemo **Open**.

Pri meni kar nekaj časa traja, da se aplikacija odpre. Lahko vas tudi vpraša za dovoljenje glede mikrofona in kamere (App permissions), obkljukate, če želite, da vas vidimo in slišimo.



Vpišete naslov druženja: **Šola\_zdravja\_Sevnica** ali pa izberete naslov za svoje druženje.



Kaj nam ponuja **ekran**: možnost, da povabimo goste z elektronskim naslovom ali SMS-om, da začnemo dopisovalni klepet v posebnem okencu, vključimo ali izključimo mikrofon, se odjavimo, vključimo ali izključimo kamero, desno spodaj pa so še posebne nastavitve.

**NAJ VAM USPE!**

Pripravila: Romana Ivačič